recursal/SuperWikiNEXT-32B huggingface dataset:
**Gangbergarter** eller ***intrusive*** bergarter, er en av de tre hovedgruppene av magmatiske bergarter, de andre er dypbergart, og dagbergart. Når smeltet steinmasse trenger seg inn i sprekker eller gangveier i berget og størkner i disse gangene, blir de til gangbergarter.

Hos gangbergartene har magmaen størknet i gangene der magmaen har blitt presset opp til jordoverflaten. Det vil si at når den vulkanske aktiviteten har stoppet opp, er en gangbergart den bergarten som dannes av den resterende magmaen i vulkanens rør opp til jordoverflaten. Temperaturen synker nokså hurtig og trykket er relativt lavt i forhold til trykket dypbergartene blir utsatt for. Avkjøling har skjedd forholdsvis hurtig. Bergarten har ikke hatt tid på seg til å utvikle store krystaller, derfor ligger krystallene sjelden i et organisert mønster (krystallstruktur), de har ofte ulik størrelse og er ofte små. Bergarten kan kalles et umiddelbart resultat av en vulkansk aktivitet.

De intrusive gangbergartene har på grunn av langsom størkning ofte store mineralkorn som kan ses godt med det blotte øyet, og dermed studeres utfra bergartenes tekstur. For gangbergartene er det også mulig å klassifisere dem ved å studere hvordan de har trengt inn (intrudert) i det omkringliggende fjellet. Viktige intrusivformer i annet fjell er høy-domet batolitt (batholithe), sylinder (stock), lav-domet lakolitt (laccolithe), horisontal laggang (sill), og vertikal gang (dike). Eksempelvis opptrer diabas oftest i vertikale ganger, men sjeldent også i horisontale lagganger.

Liste over gangbergarter
------------------------

Norsk QAPF-diagram som viser gangbergarter med oransje bokstaver.
De vanligste gangbergartene, med tillegg av viktige typer i Norge, er:

* Diabas (doleritt) - som er en av gangbergartene til gabbro
* Aplitt - som er en svært lys, finkornet gangbergart til granitt nesten uten mørke mineraler
* Bostonitt, som er en lys, finkornet alkalifeltspatsyenitt med listeformet alkalifeltspat ordnet i et uregelmessig mønster
* Pegmatitt - som er en meget grov- til storkornet gangbergart av oftest granittisk, men også nefelinsyenittisk sammensetning. Granittpegmatitt kan føre topas, beryll og mange andre mineraler.
* Rombeporfyr - som har en trakyttisk til trakyandesittisk sammensetning, og består av fenokrystaller av feltspat i en finkornet grunnmasse
* Porfyritt - avleggs betegnelse på porfyriske størkningsbergarter med mer plagioklas enn alkalifeltspat
* Peridotitt - som er en ultramafisk dypbergart dominert av olivin og pyroksen
* Kimberlitt - som er en porfyrisk alkalisk peridotitt eller lamprofyr og noen ganger kan føre diamant

Gangbergarter dominerer ofte inne i kjernen av store fjellkjeder, og kommer til overflaten når dagberglagene ovenfor slites bort gjennom erosjon. Store belter av intrusivbergarter finnes i dagen Midt-Sverige, ytre Trøndelag, og på ulike steder i Oslofeltet, herunder Kolsås. Pegmatitt finnes i Østfold, Vestfold, Bamble, Iveland og Evje. Det er ganger av diabas i store deler av grunnfjellet samt Oslofeltet.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND
 |
**Vashi** er en *node*, et av flere særskilte tilsvarende områder i Navi Mumbai (Nye Mumbai). Det ble utviklet av Bombays *Industrial Development Corporation*.

Infrastruktur
-------------

Vashi er delt inn i sektorer fra 1 til 30. Sektorene 1 til 8 består av boliger, sektorene 9 til 29 har kombinerte bolig- og næringsbygg samt institusjoner, mens sektor 17 er et fremtredende boligområde, så vel som shopping-område. I sektor 30 er det mange kjøpesentre, informasjons- og kommunikasjonsteknologi, et 5-stjerners hotell, samt et utstillingsområde og en jeyrnbanestasjon.

Klima og geografi
-----------------

Med sin nære beliggenhet til havet har Vashi for det meste et fuktig og varmt vær om sommeren og mildere i månedene november, desember og januar. De Vestlige Ghat-fjellene går parallelt øst for fastlandet og byen, noe som resulterer i relativt mer nedbør enn det Mumbai får monsunentiden — fra juni til august.

Økonomi og infrastruktur
------------------------

robåtrr på stranden i Vashi.
Vashi er et av de eldste og mest befolkede *node* i Navi Mumbai. Mange selskaper fra Mumbai og andre deler av India har etablert seg der. De fleste nye bedrifter setter opp sitt hivedkontor i Navi Mumbai eller nær Vashi.

Sektor 17 som er det kommersielle sentrum av Vashi har en tett konsentrasjon av små bedrifter, kontorer, klinikker, banker, butikker, restauranter og franchise-virksomhet. Sektorer 9 og 10 er tunge med kommersiell aktivitet, spesielt detaljhandel.

Et stort APMC-marked, (det statlige landbruks-kooperativ), det største i Asia innen engros landbruksprodukter ligger i sektor 19 og en del i sektor 18.

Transport
---------

Flere veier og broer, både gamle og nye går over Thane creek
En tidligere luftputefartøy til Mumbai ble avviklet på grunn av manglende lønnsomhet. Et forslag til internasjonal flyplass i nærheten Panvel er under utarbeidelse og forventes godkjent med det første.

### Jernbane

Det tar ca 50 minutter å reise med tog fra Vashi jernbanestasjon til Bombai. Jernbanen, kjent som kystlinjen strekker seg fra Chhatrapati Shivaji Terminus til Panvel. Det er to linjer til Mumbais vestlige forstedene, en via Dadar og en via Wadala. Den er forbundet med Thane via kystlinjen (Thane - Turbhe - Sanpada - Vashi).

Fjerntog til resten av landet er bare tilgjengelige fra de nærliggende større stasjone LTT Kurla -, Bandra, Dadar, Mumbai Central, Mumbai CST, Thane, Panvel-stasjoner.

### Veien

Vashi har god veiforbindelse til Mumbai. Det tar en og en halv time med bil, selv om den nye Øst-Freeway har kuttet drastisk ned på reisetiden til det nærliggende Sør-Mumbai til nesten 30 minutter. 

|  |  |
| --- | --- |
| Oppslagsverk/autoritetsdata | GeoNames
 |
Tympanalorganet hos *Leptophyes punctatissima* er den runde eller spalteformete åpningen, på frambeina, litt høyt oppe på leggen.
**Tympanalorgan** er hørselsorganer hos noen virvelløse dyr. De kan finnes på litt forskjellige steder på kroppen eller på beina. 

Det er flere måter å oppfatte lyd, enten med tympanalorgan eller med akustiske sansehår. 

Tympanalorganet ligner litt på et øre og er en rund eller spalteformet åpning. Insekter kan oppfatte frekvenser, helt opp mot 200 kHz. det er langt høyere enn hva et mennesker kan oppfatte. Mennesker kan oppfatte lyder med svingninger mellom 15 og 20 kHz). 

Løvgresshopper og sirisser har tympanalorganet på frambeina, litt høyt oppe på leggen. Ved å snu på seg kan de også rettningsbestemme hvor lyden kommer fra. Andre har slike hørselorgan på bakkroppen. 

Det å kunne høre kan være nyttig på flere måter. For å finne en partner (forplantning), for å unngå fiender eller å oppdage fare. Noen nattaktive insekter, blant annet nattfly, har evnen til å høre lyden fra flaggermus som er på jakt. Like før flaggermusen angriper slipper sommerfuglen seg ned, og unngår å bli spist.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
***The Snarl*** er en amerikansk stumfilm fra 1917, regissert av Raymond B. West.

Handling
--------

Søstrene Helen og Marion Dean er eneggede tvillinger, men de er veldig forskjellige. Når Marion, en fantastisk sangerinne, blir forkrøplet etter en bil-ulykke rett før hun skal opptre på en stor operaen, får opera-sjefen ideen om å presentere Helen på scenen - samtidig som Marion skal synge musikken bak kulissene. En ung millionær, Monte Bruce, ser på fra publikum. Han blir umiddelbart betatt av Helen, og de to blir snart gift. Marion reiser sammen med dem på bryllupsreisen deres.

Når en eksplosjon gjør Bruce blind, begynner Helen å flørte med en annen passasjer: Jack Mason. Dette gjør at den krøblede søsteren hennes tar hennes plass ved Bruce sin side. Helens opplegg går galt når Bruce får synet tilbake, men holder denne bedringen hemmelig for sin kone. Han oppdager dermed Helens falskhet. Når det bryter løs en brann på skipet, drukner både Helen og Mason når de forsøker å rømme fra skipet.

Skuespillere
------------

* Bessie Barriscale som Helen Dean / Marion Dean
* Charles Gunn som Monte Bruce
* Howard Hickman som Jack Mason
* Aggie Herring som Helens sykepleier
* Tom Guise som en Opera-manager
* J. Barney Sherry som en doktor.

Referanser
----------

1. ↑  THE SNARL

Eksterne lenker
---------------

* (en) *The Snarl* på Internet Movie Database Rediger på Wikidata

* (en) *The Snarl* på American Film Institute Rediger på Wikidata
**Bård Guttormsson** på Rein (født ca. 1150, død 3. april 1194), lendmann, var sønn av lendmannen Guttorm Åsulvsson på Rein i Trøndelag og Sigrid Torkjellsdatter.

Bård Guttormson var en framstående birkebeiner. Ætten hans hadde gode navn som Sigurd Syr, Skule Tostesson jarl, Torberg Arnesson, Tord Foleson, Erling Skjalgsson, Einar Tambarskjelve og Håkon jarl den gamle. 

Snorre Sturlason skriver i *Harald Hardrådes saga* at «Kong Olav giftet ham (Skule Kongsfostre) med sin frenke, Gudrun Nevsteinsdatter; hennes mor var Ingerid, datter til kong Sigurd Syr og Åsta; hun var søster til kong Olav den hellige og kong Harald. Sønn til Skule og Gudrun var Åsulv på Rein (i Rissa, Sør-Trøndelag). Han var gift med Tora, datter til Skofte Ogmundson. Hennes og Åsulvs sønn var Guttorm på Rein, far til Bård, som var far til kong Inge (Bårdson) og hertug Skule.»

I *Baglersagaen* skildres Bård Guttormsson ved at «Han var meget rik, vakker å se til, saktmodig og stille og holdt seg vel.» I *Sverres saga* nevnes han ofte, men det fortelles bare om en enkelt personlig bedrift av ham, han drepte Vidkunn Erlingsson av Bjarkøy.

Bård Guttormsson nevnes første gang i 1181 og er da lendmann. Han deltok da i slaget ved Nordnes.

Bård ble gift tre ganger:

1. Ulvhild Pålsdatter.
2. Cecilia Sigurdsdatter (1155 – 1186).
3. Ragnfrid Erlingsdatter.

Med Cecilia fikk han sønnen Inge Bårdsson, senere konge av Norge. Med Ragnfrid fikk han Skule Bårdsson, senere Norges første hertug, og Ingebjørg Bårdsdatter fra Rein, dessuten sønnene Sigurd, Åsolv og Guttorm.

Fra 1181 fikk Kong Sverre støtte fra Bård Guttormsson som en av kongerikets mest fremstående og høyættede menn. Det betydde også mye for trønderne da Inge Bårdsson, birkebeinerkongen, ville bli godtatt som konge at han var sønn av Bård Guttormsson som nedstammet fra Trøndelags gamle ledere, ladejarlene og Einar Tambarskjelve. Oppslutningen fra en mann som Bård på Rein må ha vært av avgjørende betydning for at Trøndelag godtok kong Sverre.

Bård var enkemann etter sitt første ekteskap med Ulvhild. *Sverres saga* forteller at Bård møtte Sverres søster Cecilia Sigurdsdatter, som hadde rømt fra sin mann Folkvid lagmann i Värmland. Sverre var desperat etter å få Trøndelag på sin side, og at han satset alt på denne forbindelsen viser det at han lot sin søster Cecilia erklære ekteskapet med Folkvid lagmann for ugyldig, og giftet henne med Bård. Ekteskapet mellom Bård og Cecilia møtte imidlertid vanskeligheter fra geistlighetens side og synes først å ha funnet sted etter slaget ved Fimreite i 1184.

I kong Sverres slag mot øyskjeggene ved Florvåg på Askøy i 1194 ble Bård såret og døde kort etter i Bergen. Liket ble begravet i Kristkirken på Holmen i Bergen.

Referanser
----------

1. ↑   The Peerage person ID p11302.htm#i113014, besøkt 7. august 2020[Hentet fra Wikidata]
2. 1 2 3   The Peerage[Hentet fra Wikidata]
3. ↑  Snorre, Harald Hardrådes saga, kap. 98
4. ↑  Baglersagaene (Håkons, Guttorms og Inges saga, kap. 11)
5. ↑  Sverres saga, kap. 100
6. ↑  Sverres saga, kap. 120

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Geni
 |
***The Sound Pattern of English*** (ofte referert til som **SPE**) er en teoretisk bok fra 1968 om fonologi (en del av lingvistikken) skrevet av Noam Chomsky og Morris Halle. Den gir et forståelig overblikk over fonologien av engelsk språk, og er en milepæl både innen fonologien og innen analysen av engelsk. Chomsky og Halle presenterer fonologien som et lingvistisk undersystem som er forskjellig fra andre deler av grammatikken, som transformerer underliggende fonemiske sekvenser ifølge regler, og resulterer i den fonetiske formen som ytres av taleren. Teorien passer inn med resten av Chomskys tidlige språkteorier i at den omhandler transformasjon; teorien er den første av Chomskys teorier som fokuserer på fonologi; han hadde tidligere kun jobba med syntaks.

Chomsky og Halle representerer lyder som grupper av trekk med positive eller negative verdier (for eksempel om en lyd er vokalisk, nasal, høy, bakre, osv.). Kontekstavhengige regler endrer så den underliggende formen av et ord til den formen som ytres av taleren. Disse reglene kan for eksempel virke i slutten av et ord, eller kun i slutten av en nomenfrase.

*The Sound Pattern of English* har hatt en enorm innflytelse på seinere verk. Noen avledninger av teorien har endra inventaret av segmentale trekk, ved å regne noen som ikke tilstedeværende heller enn å ha enten positiv eller negativ verdi. Teoriens behandling av fonologi som regler som opererer på trekk, samt trekka som brukes, brukes fortsatt i forskjellige former i mange nåværende fonologiske teorier. Noen av de største etterfølgende teoriene er autosemental fonologi, leksikal fonologi og optimalitetsteori.

Litteratur
----------

* Chomsky, Noam og Halle, Morris (1968): *The Sound Pattern of English*. Harper & Row. New York

Eksterne lenker
---------------

* Noam Chomsky & Morris Halle: From *The Sound Pattern of English* Arkivert 2. april 2015 hos Wayback Machine. tekstutdrag
* Best, Catherine T. (1993): «Learning to. Perceive the Sound Pattern of English» Arkivert 24. september 2015 hos Wayback Machine. (PDF), Haskins LAboratories Status Report on Speech Research

|  |  |
| --- | --- |
| Oppslagsverk/autoritetsdata | VIAF **·** OCLC **·** GND **·** SUDOC
 |
***Med lisens til å sende*** er en norsk dokumentarserie som ble sendt på NRK1 sommeren 2008 i forbindelse med NRKs 75-årsjubileum den 1. juli. Serien ble produsert av NRK Fakta og ble sendt på søndager.

Premieren ble sett av 503 000.

Innhold
-------

Serien handlet om NRKs historie de siste 75 år og besto av en rekke eldre klipp fra kanalens arkiv satt inn i en temaaktuell rekkefølge. Serien tok for seg et bestemt tema i hver episode og startet med «Historiske øyeblikk» som tok for seg de store, nasjonale begivenheter som NRK hadde dekket, fra kongelige bryllup og begravelser til olympiske leker og åpningen av den nye operaen. Episode to het «Avgjørende øyeblikk» og tok for seg kanalens nyhetsdekning. De videre episodene tok for seg Barne-TV, Drama, Underholdningen, Kontroversielle øyeblikk, Kulturelle øyeblikk og slutt Lokale øyeblikk.

Referanser
----------

1. 1 2 3   Internet Movie Database, IMDb-nummer tt9634902, besøkt 15. mars 2019[Hentet fra Wikidata]
2. ↑  «TV-program/Mest sett». *VG*. 29.7.2008.

Eksterne lenker
---------------

* (en) *Med lisens til å sende* på Internet Movie Database Rediger på Wikidata
Rundt den gamle prestegårdsbygningen i Tylldalen er det oppført flere bygninger til et bygdetun.
**Tylldalen** er både et dalføre og ei fjellbygd i Tynset kommune i Nord-Østerdalen, Innlandet. Bygda ligger helt øverst i Tylldalen og har om lag 500 innbyggere. Tylldalen har både skole, barnehage, nærbutikk, kirke, flere grendehus, og noen bedrifter.

Dalføret dannes av elva Tysla, som er ei tilførselselv til elva Rena. I øst ligger fjellmassivet Fonnåsfjellet, i vest Tronfjellet (Tron) på 1666 moh.. Bygda ligger langt oppe i Tysla, som renner sørover fra bygda og inn i Rendalen kommune, til Lomnessjøen og Storsjøen. Jutulhogget ligger sørvest for bygda, på andre sida av Tylldalen og går gjennom fjellet til Østerdalen og Glomma i vest.

Næringsliv
----------

De fleste som bor i Tylldalen arbeider på Tynset, som er regionsenteret i fjellregionen. Jordbruk er en viktig næringsvei i Tylldalen. Tylldalens hovedfartsåre er fylkesvei 30, og rutebusser mellom Tynset og Rena/Koppang kjører daglig på denne veien.

Historie
--------

Bygda har mange minner fra katolsk tid, da Tynset sognet til Nidaros. Pilegrimsvandringene gjennom dalen er den historiske bakgrunn for friluftsteatret Tylldalspelet. Forestillinga *Dei urolege av hjarte* av Ola Jonsmoen og Ellef Røe, som hadde premiere i 1976.

Kultur
------

Tylldal Idrettslag kommer fra bygda, og det finnes både skytebane, hoppbakke, lysløype og fotballbane i Tylldalen. Tylldalen er også kjent for det tradisjonelle «olsokspelet», som arrangeres hvert år på Tylldalen bygdetun. Tylldalen er rik på natur og friluftsopplevelser. Det finnes muligheter for overnatting på Tron ungdomssenter, som ligger midt i mellom Tylldalen og Tynset, rundt 10 kilometer nord for Tylldalen.

Litteratur
----------

* Eggen, Eystein (1957). *Tylldalen - Brydalen bygdebok*.
* Grandum, Bjarne (1997). *Tylldalen-Brydalen bygdebok*. Tylldalen-Brydalen bygdeboknemnd. ISBN 8299420105.
* *Setrer og seterliv i Tylldalen og Brydalen*. Sollia forl. 1986. ISBN 8290346123.

Eksterne lenker
---------------

* Tylldalen.no

|  |  |
| --- | --- |
| Oppslagsverk/autoritetsdata | Store norske leksikon
 |
*Taurus er også det latinske navnet på stjernebildet Tyren og stjernetegnet Tyren (stjernetegn)*
**Taurus** (Forjas Taurus S/A) er en våpenprodusent ifra Brasil.

Historie
--------

Taurus produserte sin første revolver, Modell 38101SO i 1941, og begynte med eksport til USA i 1968 gjennom en rekke importører. I 1970 kjøpte *Bangor Punta Corporation*, dengang hovedeier av Smith & Wesson, 54 prosent av Taurus. Dette førte til utstrakt samarbeid om design og produksjon. I 1977 ble Taurus kjøpt av sine nåværende eiere (2008), og alle bånd til Smith & Wesson ble brutt. Etter at den italienske våpenprodusenten Beretta var ferdig med sin kontrakt om produksjon av pistoler til det brasilianske militære i 1980, kjøpte Taurus fabrikken til Beretta i São Paulo sammen med produksjonsmaskiner, tekniske tegninger og ansatte. Taurus begynte så produksjonen av pistolen PT92, som er en Beretta klone. 

For å kunne arbeide mer effektivt opp mot markedet i USA ble *Taurus International Manufacturing Incorporated*, også kjent som *Taurus USA*, opprettet i 1984.

Produkter
---------

### Pistoler

* Taurus PT92
* Taurus PT 24/7
* Taurus Millennium PT145
* Taurus Millennium Pro PT-140
* Taurus PT1911

### Revolvere

* Taurus Raging Bull
* Taurus Modell 608
* Taurus Modell 4510

Eksterne lenker
---------------

* Offisiell nettsted (på portugisisk)
* Taurus USAs hjemmeside
* Taurus Forum
* (pt) Offisielt nettsted Rediger på Wikidata

* (en) Taurus Armas – kategori av bilder, video eller lyd på Commons Rediger på Wikidata
**Luftvarslingstjenesten** er en spesialtjeneste i Sivilforsvaret som har til oppgave å varsle befolkningen i norske byer og tettsteder om mulige luftangrep. Varsel gis gjennom sirener i et landsdekkende radiostyrt nett av varslingsanlegg. Tjenesten er organisert i to varslingsgrupper. Varslingen utføres i nært samarbeid med Forsvaret. Varslingsgruppene er lokalisert til Luftforsvarets stasjoner på Mågerøy og i Sørreisa. Tjenesten aktiviseres i henhold til *sivilt beredskapssystem*. Varslingstjenesten bemannes av både sivilt og militært personell, mens taktisk kontroll er det utelukkende de militære som tar seg av.

Luftvarslingsgruppen er organisert i to skift på følgende måte: en skiftleder, to operatører og fire reserver. Vestfold og Troms sivilforsvarsdistrikt er ansvarlig for bemanning, operativ ledelse og øvelse av tjenesten ved de to stasjonene. Stasjonene varsler videre til 18 sivilforsvarsdistrikter gjennom definerte varslingsområder.

Luftvarslingsgruppene er de eneste krigstidsoppsetningene som opplæres og øves i fredstid. Opplæringen gis av Sivilforsvaret og Luftforsvaret. Mannskapene har øvelser flere ganger i året.
**Taurus PT92** er en halvautomatisk pistol ifra Brasil

Pistolen er en lisensiert klone av Beretta 92. Den blir laget på Berettas tidligere fabrikk i São Paulo, som Taurus kjøpte i 1980. Produksjonen startet på midten av 1980-tallet. Pistolen er standardpistol for det militære i Brasil, under navnet «M975».

Design
------

Pistolen er kamret for kaliber 9 x 19 mm Luger og har dobbeltradet magasin. Tidligere tok magasinene 15 patroner, men nyere tar 17. De første P92 som ble produsert var identiske til Beretta 92, men på tidlig 1990-tall kom andre generasjon med en ny type sikring som frigjør avtrekkeren på våpenet. På slutten av 1990-tallet kom tredje generasjon med nytt design på glidestykket og grepet. Fra 2005 fikk pistolen feste til ekstrautstyr, lasersikte, lys osv.

Versjoner
---------

Andre versjoner av PT92 er:

* **PT99** – med justerbart baksikte og høyere frontsikte
* **PT92C** – kompaktutgave
* **PT100** – .40 S&W utgave av PT92
* **PT101** – .40 S&W utgave av PT99
Eirik jarl gir grid til Vagn og jomsvikingene etter slaget ved Hjørungavåg.
**Grid** (norrønt: *grið*) er i norrøn historie en form for amnesti eller ettergivelse av straff gitt til en person som på en eller annen måte har forbrudt seg mot lover eller myndighetspersoner. Den seirende parten i en kamp eller et slag kunne gi grid som et nådetilsagn til enkelte eller alle motstanderne. Grid kunne også være et tilsagn om frihet fra rettsforfølgelse i en begrenset periode. Begrepet ble også benyttet i tilknytning til steder eller perioder der spesielle fredlysningsregler ble gjort gjeldede.

Et **gridsted** (norrønt: *griðastaðr*) er et fredlyst område, f.eks. et tingsted. Tilsvarende er **gridstid** er en fredhelget periode: I våronnterminen skulle det for eksempel ifølge gammel norsk lov ikke føres fram søksmål.

Snorre skriver at Eirik Håkonsson etter slaget i Hjørungavåg på slutten av 900-tallet ga grid til mange av jomsvikingene, som hadde støttet den tapende danske parten.

Ordet grid kan tilsvare ordet nåde. Ordet nåde har egentlig sin rot i Bibelen. Så er spørmålet hvor kom dette ordet grid fra. Det kan være kommet fra kontakten med England der kristendom var kjent. Der har de gamle vikingene hørt ordet grace. Miskunn eller nåde. litt omskrevet har det blitt til grid.

Eksterne lenker
---------------

* Om grid i Tingfarebolken til Frostatinget
**Lugnasad** (gammelirsk: *Lughnasadh* [luɣnəsəð]; irsk: *Lá Lúnasa*; skotsk-gælisk: *Lùnastal*; Mansk: *Luanistyn*) er en tradisjonell gælisk festdag som blir feiret 1. august, eller halvveis mellom sommersolverv og høstjevndøgn, oppkalt etter guden Lug. Måneden august, *Lúnasa* på irsk, er oppkalt etter denne festen. Festen var en fest for innhøstning, og var en av de fire festdagene, sammen med samhain (1. november), imbolc (1. februar) og bealtaine (1. mai).

Lugnasad er fortsatt en festdag i Irland og noen få andre steder i Europa. Den markeres med bålbrenning og dans.

1. august er nasjonaldag i Sveits, og blir ofte feiret med bål. Feiringen kan ha sammenheng med de opprinnelig keltiske innbyggerne i området, kjent som *helvetii*. Også i Nord-Italis, som i Canzo, har man lignende fester.

Høytiden blir også feiret av tilhengerne av enkelte moderne paganitiske religioner, som wicca. Den blir da markert i begynnelsen av august på den nordlige halvkule, og i begynnelsen av februar på den sydlige.

Kilder
------

* James MacKillop:  *Myths & legends of the Celts*, Penguin, 2005

|  |  |
| --- | --- |
| Oppslagsverk/autoritetsdata | Encyclopædia Britannica
 |
***The Snapper*** er en irsk TV-film fra 1993, regissert av Stephen Frears med Tina Kellegher og Colm Meaney. Filmen handler om Rabbitte-familien og deres indre opplevelser og problemer. Filmen er basert på Roddy Doyles bok *The Snapper*, som er den andre i hans trilogi kalt The Barrytown Trilogy. De andre bøkene er også filmatisert (se: *The Commitments* og *The Van – en pølsevogn til besvær*).

Handling
--------

En ung Sharon Curley blir gravid, men nekter å fortelle noen hvem barnets faren var. Hun bestemmer seg for å beholde babyen og familien hennes, hver på sin måte, bestemmer seg til slutt for å forsørge henne. Etter en vill natt på puben, oppdager den tyve år gamle Sharon Curley at hun venter barn sammen med en mann hun avskyr. Når hun nekter å navngi faren setter dette i gang et familie-drama som involverer hennes tre brødre, to søstre og foreldrene deres, sammen med arbeidsgivere og alle vennene hennes. Dette fører også til sladder i den lille byen hvor de bor.

Rollebesetning
--------------

* Colm Meaney : Dessie Curley
* Tina Kellegher : Sharon Curley
* Ruth McCabe : Kay Curley
* Brendan Gleeson: Lester
* Karen Woodley: Yvonne Burgess
* Dierdre O'Brien: Mary

Referanser
----------

Eksterne lenker
---------------

* (en) *The Snapper* på Internet Movie Database Rediger på Wikidata

* (no) *The Snapper* hos Filmfront Rediger på Wikidata

* (sv) *The Snapper* i Svensk Filmdatabas Rediger på Wikidata

* (en) *The Snapper* på AllMovie Rediger på Wikidata

* (fr) *The Snapper* på Allociné Rediger på Wikidata

* (nl) *The Snapper* på MovieMeter Rediger på Wikidata

* (en) *The Snapper* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | GND
 |
**Zhang Bojun** (forenklet kinesisk: 章伯钧; tradisjonell kinesisk: 章伯鈞; pinyin: **Zhāng Bójūn**; født 17. november 1895 i det som i dag er fylket Tongcheng i provinsen Anhui i Kina, død 17. mai 1969 i Beijing) var en kinesisk politiker og intellektuell.

Liv og virke
------------

Zhang studerte filosofi i Tyskland fra 1922 til 1926 og ble medlem av det kinesiske kommunistiske parti etter at han var blitt nær venn av Zhu De. Han forlot kommunistpartiet i 1927 og grunnla sammen med andre to andre politiske partier, som fremdeles er blant blant landets tillatte blokkpartier. Før grunnleggelsen av Folkerepublikken Kina var han dekan for en lærehøyskole i provinsen Anhui og senere engelskprofessor ved Sun-Yat-sen-universitetet i Guangzhou. 

Fra 1954 til 1959 var han stedfortredende formann for Det kinesiske folks politisk konsultative konferanse, og minister for samferdselsministeriet. Han var blant de intellektuelle som ytret politisk kritikk under Hundre blomster-kampanjen, og måtte bøte for det under den påfølgende Anti-høyre-kampanjen da han ble avsatt fra sine verv og fordømt som høyreavviker. Han er blant det mest prominente ofre for anti-høyre-kampanjen, da mer enn 400 000 mennesker falt som offer for forfølgelsene og gjerne forsvant i arbeidsleirer og fengsler. Zhang Bojun var blant de ledende politikere som to år senere ble innrømmet amnesti.

Hans 10 000 bind store bibliotek ble ødelagt under kulturrevolusjonen.

Hans datter er forfatterinnen Zhang Yihe.

Referanser
----------

1. ↑  Biographie, China Vitæ, sjekket 19. januar 2007
2. ↑  The International PEN Award For Independent Chinese Writing, EastSouthWestNorth, sjekket 9. januar 2007
3. ↑   Sabine Dabringhaus: *Geschichte Chinas im 20. Jahrhundert*. Verlag C. H. Beck, München 2009, ISBN 978-3-406-592867, s. 120
4. ↑   Philip Short: *Mao – A Life*. Hodder & Stoughton, London 1999, ISBN 0-340-60624-X, s. 470
5. ↑  Como o Partido Comunista Chinês destruiu a cultura tradicional Arkivert 24. februar 2007 hos Wayback Machine. La Gran Época editorial, 23. mars 2006, sjekket 9. januar 2007

Eksterne lenker
---------------

* (en) Zhang Bojun hos China Vitae Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
**Tecia Torres** (født 16. august 1989 i Fall River) er en amerikansk MMA-utøver av puertorikansk, portugisisk og irsk opphav. Hun konkurrerer for tiden i Ultimate Fighting Championship (UFC) i stråvektsklassen.

Bakgrunn
--------

Torres har bedrevet kampsport siden hun var fem år gammel. Hun begynte med karate som barn og etter 12 år mottok hun svart belte i Jhoon Rhee Taekwondo. Hun har også en amatørrekord innen Muay Thai på 16 seiere og fire tap. Hun er fire ganger verdensmester i amatørkickboksing.

MMA-karriere
------------

### Tidlig karriere

Torres begynte amatørkarrieren sin i 2011. Hun konkurrerte i mange organisasjoner gjennom hele USA og gjorde seg fortjent til stråvektstitlene til *US Freedom Fighter Championship*, *MMA Solutions* og *American Battle Championships*.

I 2012 vendte Torres over til profesjonell MMA og inngikk kontrakt med Invicta Fighting Championships.

### Invicta Fighting Championships

Torres gjorde sin profesjonelle debut mot Kaiyana Rain den 6. oktober 2012 på Invicta FC 3. Hun vant via enstemmig avgjørelse (30-27, 30-27, 30-27).

### Ultimate Fighting Championship

I desember 2013 ble det annonsert at Torres var en av elleve kvinner som ble hentet inn av Ultimate Fighting Championship (UFC) til den nylig tillagte stråvektsklasse. Det ble også annonsert at hun vil ta del i rollebesetningen på TV-serien The Ultimate Fighter, som del av en turnering som vil avdekke den aller første stråvektsmesteren i UFC.

MMA-rekord
----------

| Resultat | Rekord | Motstander | Metode | Arrangement | Dato | Runde | Tid | Sted | Notater |
| --- | --- | --- | --- | --- | --- | --- | --- | --- | --- |
| Seier | 4-0 | USAs flagg Felice Herrig | Avgjørelse (enstemmig) | Invicta FC: Honchak vs. Smith | 7. desember 2013 | 3 | 5:00 | Kansas City, Missouri, United States |  |
| Seier | 3-0 | USAs flagg Rose Namajunas | Avgjørelse (enstemmig) | Invicta FC: Coenen vs. Cyborg | 13. juli 2013 | 3 | 5:00 | Kansas City, Missouri, United States |  |
| Seier | 2-0 | USAs flagg Paige VanZant | Avgjørelse (enstemmig) | Invicta FC: Esparza vs. Hyatt | 5. januar 2012 | 3 | 5:00 | Kansas City, Missouri, United States |  |
| Seier | 1-0 | USAs flagg Kaiyana Rain | Avgjørelse (enstemmig) | Invicta FC: Penne vs. Sugiyama | 6. oktober 2013 | 3 | 5:00 | Kansas City, Missouri, United States |  |

Referanser
----------

1. ↑   www.sportsjoe.ie, besøkt 9. oktober 2019[Hentet fra Wikidata]

Eksterne lenker
---------------

* (en) Tecia Torres på Internet Movie Database Rediger på Wikidata

* (en) Tecia Torres hos The Movie Database Rediger på Wikidata
* (en) Tecia Torres – Sherdog Rediger på Wikidata
* (en) Tecia Torres på Twitter Rediger på Wikidata

* Tecia Torres på Facebook Rediger på Wikidata

* Tecia Torres på Instagram Rediger på Wikidata
**Angel** (norsk betydning: *Engel*) (født *Liam* 1727 i Galway, Irland) er en fiktiv figur som er vampyr, skapt av Joss Whedon til TV-serien *Buffy, vampyrenes skrekk*. Rollefiguren ble så populær at «Angel» fikk en TV-serie med samme navn. Figuren er spilt av David Boreanaz.

Angel hadde sin første opptreden i episoden «Welcome to the Hellmouth» (*Buffy, vampyrenes skrekk*) og sin siste i episoden «Not Fade Away» (*Angel). Han er også med i tegneserien* Buffy the Vampire Slayer Season 8*.*

Biografi
--------

Angel ble født i Irland i 1727 med navnet Liam. I 1753, i en alder av 26, møtte han den kvinnelig vampyren Darla. Hun lovet ham et evig liv fylt med spenning og reising og gjorde ham så om til vampyr. Som vampyr tapte han sjelen sin, og hans nye demoniske natur gjorde at «Liam» ikke lenger kunne skjelne mellom rett og galt. Han dro så tilbake til familien og drepte dem. Før han drepte sin far sa han «Min søster trodde jeg hadde kommet tilbake til henne. Som en engel. Hun tok feil». Som vampyr tok han navnet Angelus. 

I generasjoner terroriserte Darla og Angelus menneskeheten, myrdet og torturerte alle som krysset deres vei. Han trente også opp Spike, som kalte den eldre vampyren sin personlige «Yoda». 

Like før det tyvende århundre drepte Angelus datteren til ett av medlemmene av «Kalderash-klanen». For å hevne hennes død gav familien ham tilbake sjelen, så han igjen kunne føle skyld og anger. Men om han fikk ett øyeblikk med ekte lykke ville han miste sjelen igjen.

Angelus led for alt han hadde gjort og gjemte seg bort til han en dag i New York møtte en demon, Whistler, som overtalte ham til å kjempe på det godes side sammen med den nye vampyrjegeren Buffy Summers. Første gang han møtte henne i Sunnydale introduserte han seg som Angel. Over tid ble Buffy og Angel forelsket, men han ble for lykkelig og ble til sitt onde jeg (Angelus) igjen. Buffy måtte drepe ham for å redde verden, men først etter at heksen Willow hadde gjentatt Kalderash-forbannelsen og gitt ham sjelen tilbake enda en gang. 

Den urgamle kraften The First brakte Angel tilbake til Sunnydale etter hundre års tortur. Buffy hjalp ham med å finne styrken sin igjen, men de hadde problemer med å være "bare venner". I 1999 brøt han kontakten med henne og flyttet til Los Angeles, der han etter hvert dannet et eget firma, Angel Investigations, i kampen for de hjelpeløse. 

| * v
* d
* r
*Buffy, vampyrenes skrekk* |
| --- |
| Karakterer | Angel • Anya • Buffy • Cordelia • Dawn • Giles • Oz • Riley • Spike • Tara • Willow • Xander |
| Sesonger | 1 - 2 - 3 - 4 - 5 - 6 - 7 |
| Annet | Joss Whedon |

|  |  |
| --- | --- |
| Oppslagsverk/autoritetsdata | LCCN
 |
**Tyler Farrar** (født 2. juni 1984 i Wenatchee, Washington) er en tidligere profesjonell, amerikansk landeveissyklist. Han la opp etter 2017-sesongen.

Seire
-----

2003
Four Bridges of Elgin
Great Northern Aurora Road Race
Mason Lake Series, Criterium
USAs flagg Amerikansk mester i lagforfølgelse på bane
2004
Manhattan Beach GP
Amerikansk mester på tempo (U23)
7. etappe, Tour de l'Avenir
2005
Challenge de Hesbaye
4. etappe, Ronde de l'Isard d'Ariège, U23
1. etappe, Tour de Delta
2. etappe, Tour de l'Avenir
Trofee van Haspengouw
USAs flagg Amerikansk mester i kriteriumsritt
3. etappe, Valley of the Sun
2007
2. etappe, GP CTT Correios de Portugal
2008
4. etappe, Tour de Georgia
To etappeseire og sammenlagt, Tour of the Bahamas
2009
3. etappe, Tirreno–Adriatico
Sammenlagtseier og prologen, Delta Tour Zeeland
Vattenfall Cyclassics
1. 2. og 4. etappe, Eneco Tour
11. etappe, Vuelta a España
To etappeseire og sammenlagt Circuit Franco-Belge
2010
Etappe 3a i Tredagers i De Panne
Scheldeprijs
2. etappe i Giro d'Italia
10. etappe i Giro d'Italia
Sammenlagtseier, Delta Tour Zeeland
Vattenfall Cyclassics
5. og 21. etappe Vuelta a España
2011
Trofeo Palma de Mallorca
Trofeo Cala Millor
Etappeseier Tirreno–Adriatico
Etappeseier Ster ZLM Toer
3. etappe Tour de France 2011
2012
1. og 5. etappe av USA Pro Cycling Challenge
2013
4. etappe Tour of California
3. etappe Tour de l'Eurométropole
2014
3. etappe, Tour of Beijing

Referanser
----------

1. ↑  «Tyler Farrar announces retirement» **(engelsk)**. Cyclingnews.com. 11. september 2017. Besøkt 6. januar 2018.
2. ↑  Rittet ikke godtkjent av UCI pga. rytternes protest mot radioforbudet.

Eksterne lenker
---------------

* (en) Tyler Farrar – kategori av bilder, video eller lyd på Commons Rediger på Wikidata
* (de) Tyler Farrar – Munzinger Sportsarchiv Rediger på Wikidata

* (en) Tyler Farrar – Olympedia Rediger på Wikidata

* (en) Tyler Farrar – Sports-Reference (OL-resultater – arkivert) Rediger på Wikidata

* (en) Tyler Farrar – UCI Rediger på Wikidata

* (en) Tyler Farrar – ProCyclingStats Rediger på Wikidata

* (en) Tyler Farrar – Cycling Archives Rediger på Wikidata

* (en) Tyler Farrar – Cycling Quotient Rediger på Wikidata

* (en) Tyler Farrar – CycleBase Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** Munzinger (sport)
 |
|  |
| --- |
| artikkelen inngår i**«serien om tamhunden»** |
| Lagotto romagnolo (italiensk trøffelhund) |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Trøffelhunder** er søkshunder som har fått trening i å lete opp trøfler, en underjordisk, knollformet sopp som er svært kostbar og regnes som en eksklusiv delikatesse i mange land.

Bakgrunn
--------

Trøffelhunder har lange tradisjoner i Europa. Til Tyskland kom de første trente trøffelhundene til et fyrstehus i 1720. Tidligere var det også vanlig å bruke griser i letningen etter trøffel, siden disse dyra naturlig elsker trøfler og har en utmerket luktesans. På Sardinia skal en også ha benyttet geiter til å finne trøfler.

Leting etter trøfler med hund har vært mest vanlig i Frankrike og Italia, men hunder brukes nå også i en rekke andre land. Hundetyper som benyttes til dette formålet har som regel svært godt utviklet luktesans. Hunder har den fordelen at de kan trenes til å oppspore soppene uten å ødelegge dem, mens såkalte *trøffelgriser*, særlig purker, ofte eter trøflene straks de finner og har gravd dem opp.

Trøffel
-------

Trøfler vokser i mange land, men ikke alle er egnet som mat. Artene vokser på røttene til ulike tresorter. De beste (og mest kostbare) trøflene finnes i Mellom- og Sør-Europa og kan komme opp i en pris på 30 000 kroner per kilo. De to mest eksklusive artene er sort Périgord trøffel (*Tuber melanosporum*) og italiensk hvit trøffel (*Tuber magnatum*). Førstnevnte vokser eksklusivt på røttene til eiketrær. Sistnevnte, som vokser på flere tresorter, satte rekord da en kasinoeier fra Macao, Stanley Ho, i desember 2007 betalte $330 000 for en 1,5 kg tung hvit trøffel funnet i nærheten av Pisa i Italia.

Trening av trøffelhunder
------------------------

Trøffelhunder trenes opp gjennom å tilføre små mengder av trøffel i kostholdet til valper som skal brukes i søk. På denne måten lærer hundene seg raskt å «elske trøfler». Senere får valpene lov til å være med erfarne hunder på søk etter trøffel. En god trøffelhund kan finne trøfler som ligger en halvmeter under jordoverflaten.

En rekke hunderaser kan trenes opp som trøffelhunder. Av de mest populære er lagotto romagnolo (også kalt *italiensk trøffelhund* og *italiensk vannhund*), beauceron, briard, labrador retriever og storpuddel. Også andre vannhunder benyttes, fordi disse rasene ofte har en høyt utviklet luktesans og en praktisk størrelse.

Se også
-------

* Søkshund

|  |  |
| --- | --- |
| Oppslagsverk/autoritetsdata | Store norske leksikon
 |
**Jean de Fontaney** eller *Hong Shideng* (født 18. februar 1643 i bispedømmet Leon i Bretagne i Frankrike, død 16. januar 1710 i Anjou) var en katolsk kinamisjonær tilknyttet jesuittordenen. 

Han reiste ut fra Brest den 3. mars 1685 på skuta *l'Oyseau* som superior for de franske jesuitter som kong Ludvig XIV av Frankrike sendte til Kina. De ankom til slutt Ningpo den 23. juli 1687, og gruppen nådde Beijing den 7. februar 1688. Der fikk de problemer med de portugisiske jesuitter, og reiste derfra i mai.

Han kom til Nanjing og senere til Shanghai, og i 1691 til Suzhou. I 1692 var han tilknyttet den residens for franske jesuitter som var opprettet i Kanton. Han ble så kalt til Beijing av Kangxi-keiseren, og var rektor for jesuittene ved Beitang fra 1692 til 1699. Beitang-kirken ble bygd av Charles de Belleville mellom 1699 og 1703.

Pater Fontaney forlot Kina i 1699 og kom tilbake til Frankrike i 1700 for å hente flere franske misjonærer. I 1701 kom han med åtte jesuitter tilbake til Kanton. Så var han innom Beijing før han igjen reiste tilbake til Europa i 1702. 

Resten av livet virket han i Paris blant annet som novisemester, og som rektor ved det kongelige kollegium *La Flèche*.

Se også
-------

* Liste over kinamisjonærer tilhørende jesuittordenen

Referanser
----------

1. 1 2   opac.vatlib.it, VcBA-ID 495/149077[Hentet fra Wikidata]
2. 1 2   The Stuttgart Database of Scientific Illustrators 1450–1950, oppført som Jean Fontaney, Stuttgart Database of Scientific Illustrators ID 12407, besøkt 9. oktober 2017[Hentet fra Wikidata]

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Adullam Rescue Mission** var et lite amerikansk misjonsforetak av pentekostal protestantisk karakter som virket i Kina fra ca. 1919 til 1950. Den virket blant blant gatebarn i og nær Kunming i provinsen Yunnan, sørvest i landet.

Misjopnen ble drevet av Josephine og Harold Armstrong Baker. Sistnevnte skrev en rekke bøker om den åndelige oppvåkning blant trengende barn i Kunming, for det meste gatetiggere og foreldreløse. De to tilbragte mesteparten av sine voksne liv i Kina med dette arbeidet.

De tok seg av barn i sitt barnehjem, og det var for det meste gutter fra seks til atten år. Noen av dem begynte å ha åndelige opplevelser, og hevdet at de hadde sett Himmelen i en serie av visjoner. Disse visjonene omtales i Bakers bok *Visions Beyond the Veil*.

H.A. Baker forfattet også blant annet *Heaven and the Angels*, *Plains of Glory and Gloom*, *The Three Worlds*,  *Tribulation to Glory*,  *Through Tribulation* og *Visions Beyond The Veil*.

Referanser
----------

1. ↑  Roberts Liardon: *We Saw Heaven: True Stories of What Awaits Us on the Other Side*, Destiny Images Publishers, 2006

Eksterne lenker
---------------

* Fotos fra barnearbeidet, tatt i 1930-årene fra flickr
Krampe i hånden
**Myotoni** er en medisinsk tilstand som kjennetegnes av en abnorm forsinkelse i muskelavslapning etter en muskelsammentrekning. Det er en type muskeldysfunksjon som kan oppstå som et resultat av forskjellige underliggende årsaker.

Den vanligste formen for myotoni er myotoni dystrofi, som er en genetisk betinget sykdom som påvirker muskelcellene. Det er to hovedtyper av myotoni dystrofi: type 1 (DM1) og type 2 (DM2). Begge typene er arvelige sykdommer og har lignende symptomer, inkludert muskelsvakhet, muskelstivhet og forsinket muskelavslapning etter sammentrekning.

Myotoni kan også være et symptom på andre sykdommer og tilstander, for eksempel myotonisk dystrofi, enkelte muskelsykdommer, nevrologiske lidelser eller metabolske forstyrrelser. Det kan også være en bivirkning av visse medisiner.

Diagnosen myotoni kan bli bekreftet gjennom klinisk evaluering, genetiske tester og elektromyografi (EMG) for å vurdere elektrisk aktivitet i musklene.

Behandlingen av myotoni er vanligvis rettet mot å lindre symptomer og forbedre livskvaliteten. Dette kan inkludere fysioterapi, medisiner for å redusere muskelstivhet, samt andre former for støttende omsorg.

Det er viktig å konsultere en medisinsk fagperson for en grundig vurdering og riktig diagnose hvis man opplever symptomer på myotoni eller mistenker å ha tilstanden.

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
***The Expression of the Emotions in Man and Animals*** («Følelsesuttrykk hos mennesker og dyr») er en bok som Charles Darwin ga ut i 1872. Den beskriver og drøfter hvordan mennesker og dyr uttrykker følelser eller emosjoner og hvordan disse uttrykksformene utvikler seg (i løpet av livet) og kan ha evolvert (i løpet av geologisk tid). Darwin hadde opprinnelig planlagt å omtale temaet som ett kapittel i boka *The Descent of Man* (1871), men stoffet ble for omfangsrikt, og Darwin ga det altså ut som en egen bok året etter.

Darwin baserte seg på flere ulike typer data. Han hadde samla observasjoner av dyrisk adferd og selv utført slike studier; skrevet en dagbok om sin første sønns psykologiske utvikling; og innhenta krysskulturelle funn, bl.a. basert på et spørreskjema som han hadde sendt til tallrike kontakter i hele verden. Et av målene hans var gi en evolusjonær forklaring for ansiktsuttrykk. Hans teori var at ansiktsmusklene ikke hadde oppstått for å uttrykke emosjoner, men hadde fått denne funksjonen etter hvert gjennom en såkalt funksjonsveksel. Gjennom sammenligninger på tvers av kulturer og med dyr klarte Darwin å presentere overbevisende argumenter for at menneskelige ansiktsuttrykk ikke er ikke kulturelt variable vaner, men at de er medfødte adferdsmønstre.

Boka er etter dagens forståelse for antropomorf i sin omtale av dyr (dvs. dyrene menneskeliggjøres i for stor grad). På den andre siden har boka vært banebrytende som den første publikasjonen i evolusjonspsykologi. Darwins observasjoner av sin sønn utgjør dessuten en klassisk studie i utviklingspsykologi.

Innhold
-------

Boka består av 14 kapitler. De tre første gir en fremstilling av generelle grunnprinsipper for følelsesuttrykk. Kapittel 4 presenterer de ulike fysiologiske, motoriske og adferdsmessige mekanismene som dyr bruker for å uttrykke følelser. Kapittel 5 gir en oversikt over følelsesuttrykk hos domestiserte dyr samt primater. Det sistnevnte bygget på Darwins iakttagelser i Londons dyrehage. De følgende åtte kapitlene gjennomgår de viktigste emosjonene (eller grupper av beslekta emosjoner) hos mennesket. Gjennomgangen tar bl.a. opp hvilke muskler, kjertler osv. som er involvert i de ulike følelsesuttrykkene. På denne måten behandler Darwin gråt (kap. 6), redsel (kap. 7), glede (kap. 8), ettertenksomhet (kap. 9), sinne (kap. 10), vemmelse (kap. 11), overraskelse (kap. 12) og skam (kap. 13). Det siste kapitlet gir en oppsummering.

Utgaver
-------

Bokas første utgave i 1872 var på 374 sider. En annen utgave ble publisert posthumt i 1890 av Charles Darwins sønn Francis. Den inneholdt noen tilføyelser og kommentarer basert på Darwins notater, og var på 394 sider. Begge utgivelsene ble besørget av John Murray.

Referanser
----------

1. ↑  Iakttagelsene av sin sønn Williams psykologiske utvikling ble publisert i større detalj som artikkel i 1877: «A biographical sketch of an infant», *Mind*, bind 2, sider 285–294.

Eksterne lenker
---------------

* Fri fulltekstversjon av boka

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data) **·** SUDOC
 |
**Henrik Grytnes Rytter** (født 18. januar 1877 i Roan og oppvokst i Haram, død 18. september 1950 på Geilo) var en norsk lyriker, dramatiker og oversetter. Han er særlig kjent for sitt omfattende arbeid med å oversette 23 av Shakespeares verker til nynorsk i 1932, og for gjendiktningen av *Peer Gynt* i 1949.

Liv og virke
------------

### Bakgrunn

Henrik Rytter var av bondeslekt, og sønn av en lærer. Han tok middelskoleeksamen i Volda, var huslærer i Dovre og tok eksamen på Volda lærarskule i 1899. 

Han var lærer flere steder, fra 1908 ved Møre Folkehøgskule. Han startet opp Nordmøre folkehøgskole på Gjemnes i 1913, men måtte gi opp i 1916 da skolen ble flyttet til Straumsnes. 

### Forfatter

Etter dette ga han opp læreryrket og flyttet til Oslo-området, hvor han bosatte seg på Hvaler, senere på Geilo; han «starta som 40-åring på ein ny karriereveg. No ville han vere litterat på heiltid». Her var han konsulent ved Det norske teatret, litteraturkritiker i *Den 17de Mai* og redaktør av *Norsk Ungdom* ei kort stund og av *Ung-Norig* 1924-26. Han satt fanget på Bredtveit under krigen.

Han debuterte i 1907 med stykket *Dømde*, og fulgte opp med *Bråhamaren* (1917), *Herman Ravn* (1924), *Våren* (1926), *Elva* (1937) og *Prestegarden og øya (1941)*. Alle skuespillene ble oppført på Det norske teatret. Diktsamlingene hans var *Båra* (1919), *Øya* (1920), trilogien *Jordsonen* (1925) – *Skålene* (1926) – *Vokune* (1927), *Eros* (1928) og *Likevel -!* (1950).

> Rytter var ein ordets tjenar med rike evner. Han var ingen djupt borande psykolog, men han hadde ein usvikandre tru på menneskeånda, og han var ein uredd stridsmann for det frie ord.
> 
> 
> Olav A. Loen
> 
> 

I tillegg til Shakespeare og Ibsen (både *Peer Gynt* og *Kongs-Emnerne*) oversatte han bl.a. *Den guddommelige komedie* til nynorsk og *Dekameronen* til bokmål. Rytter skrev også hørespillene *Dei bortkomne* (produsert 1940) og *Trollelgen* (etter Mikkjel Fønhus, produsert 1940).

Han var far til Olav Rytter.

Referanser
----------

1. 1 2   Store norske leksikon, oppført som Henrik Grytnes Rytter, Store norske leksikon-ID Henrik\_Grytnes\_Rytter[Hentet fra Wikidata]
2. 1 2  Olav A. Loen. *Bygda gav diktarsyn*. Rune forlag, 1970 (ebok)
3. ↑  biografi hos Allkunne.no

Eksterne lenker
---------------

* Henrik Rytter i Norsk Oversetterleksikon
* (no) Publikasjoner av Henrik Rytter i BIBSYS
* (no) Henrik Rytter i Norsk biografisk leksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** KulturNav **·** MusicBrainz **·** Fangeregisteret

 |

Portal: Andre verdenskrig